Document ID: 32007R0690

KOMISIJAS REGULA (EK) Nr. 690/2007
(2007. gada 19. jūnijs),
ar ko groza Padomes Regulu (EK) Nr. 1412/2006 par dažiem ierobežojošiem pasākumiem attiecībā uz Libānu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 25. septembra Regulu (EK) Nr. 1412/2006 par turpmākiem ierobežojošiem pasākumiem attiecībā uz Libānu (1), un jo īpaši tās 5. pantu,
tā kā:
(1)
Regulas (EK) Nr. 1412/2006 pielikumā ir uzskaitītas kompetentās iestādes, kurām ir noteiktas īpašas funkcijas saistībā ar minētās regulas īstenošanu.
(2)
Padomes Regulā (EK) Nr. 1791/2006 (2) veikti pielāgojumi atbilstīgi vairākiem tiesību aktiem, ko pieņēmušas iestādes sakarā ar Bulgārijas un Rumānijas pievienošanos. Taču šajā sakarā Regulas (EK) Nr. 1412/2006 pielikumā nav veikti nekādi grozījumi.
(3)
Bulgārija un Rumānija sniedza informāciju par savām kompetentajām iestādēm. Tādēļ šīs iestādes jāiekļauj Regulas (EK) Nr. 1412/2006 pielikumā, sākot ar dienu, kad Bulgārija un Rumānija pievienojās Eiropas Kopienai,
IR PIEŅĒMUSI ŠO REGULU.
1. pants
Ar šo Regulas (EK) Nr. 1412/2006 pielikumu groza, kā noteikts šīs regulas pielikumā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2007. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 19. jūnijā

Labels: 2
18
5